Jollibee

An **Jollibee Foods Corporation** **(JFC)** in usa nga Filipino na korporasyon nga nagtatagiya san Jollibee na may opisina na nahihimutang sa Pasig, Metro Manila. Sa pagmanilampuson na pagkapot san JFC san Jollibee ngan tungod san kasikatan san Jollibee, nahimo na maangkon san JFC an mga kakumpetensya niya nga mga kumpanya sugad san Chowking, Greenwich Pizza, Red Ribbon, Mang Inasal ug an Burger King-Philippines. An Jollibee in mayda na mga tindahan o fast food restawran sa iba-iba nga lugar sa kalibutan.

## Ginagi-an

Sadto san tuig 1975, si Tony Tan Caktiong ug an kanya pamilya in nag-abri sin usa nga Magnolia Ice Cream na tindahan sa Cubao, Quezon City. Pero san pag-abot san tuig 1978, san suhestiyon ni Manuel C. Lumba, gin-iba nira an negosyo tikang san pag-aa-ice cream ngadto sa pag-ha-hotdog kay sa mas makusog na pangangahinanglan san masa sin mag-ha-hotdog. Sa tuig na ini gin tindog an Jollibee o JFC. Ginpakilala san JFC an brand na Chickenjoy sa tuig na 1980. Tapos, diri nag-iha san 1987, nagsari an JFC na mag-abre sin tindahan sa gawas sa Pilipinas pinaagi sa pagtindog sin tindahan sa Brunei. Nakaabot sin 1 bilyon pesos an benta san korporasyon sadto san 1989. Dire nag-alang, sumulod an Jollibee sa Philippine Stock Exchange ngan nag-abre sa publiko. Ngan di nag-iha naabot san kumpanya an 10 bilyon nga benta sa sulod sin sulod la san tuig 1997. Sa sumunod nga tuig, ginabrehan san Jollibee an kanra una nga tindahan sa Estados Unidos sa Daly City, California. San 2012, nakumpleto san JFC an kanya Distribution Center, nga naging usa sa mga tidaku-i nga distribyudor sa bug-os nga Pilipinas ug Asya.

San 1994, nakuha san Jollibee an 80% nga panagiyahan san Greenwich Pizza Corporation. San 2000, nahimo na makuha san JFC an panagiyahan san Chowking Food Corporation, usa nga nagtitinda sin mga Chinese na karaunon. San 2004 gintikangan an Zenith Foods Corporation, usa nga dako nga commissaryo sa Asya ug gin tindog an Jollibee Group Foundation. Sumunod na tuig, pinagtagiyahan san JFC an Red Ribbon Bakeshop. Pag-abot 2006, hul-os na napinagtatagiyahan san JFC an Greenwich Pizza. Sumunod sini an Mang Inasal na 70% na naangkun san JFC san 2010. Sumunod, san 2011, an Burger King Philippines na mayorya na pinanagiyahan na san JFC.

San 1996, an Jollibee an ma-o ug uusa nga franchisee han Delifrance didi sa Pilipinas. San 2004, napanagiyahan san JFC an Yonghe King, uusa nga fast food chain sa China. Ginsunod sini an Hong Zhuang Yuan, usa nga restawran chain sa Beijing san 2008. San 2011, gintindog an Jollibee Foods Processing na planta sa China. Sa Estados Unidos naman, haros pinagtagiyahan san JFC an Chow Fun, usa nga nagpapadara san Jinja Bar and Bistro sa New Mexico. Sa sunod na tuig tapos sa sakob la san 2012, gin palit san JFC an Guangxi San Pin Wang Food and Beverage Management Company Limited ug pinanag-iyahan an 50% san SuperFoods Group nga tigdumara san Highlands Coffee Shops sa Vietnam, san Hard Rock Cafe sa Macau, HongKong ug Vietnam, ug san Pho24.

Padayon na gindudumara san Jollibee Group Foundation an programa para pangkabataan - an Busog, Lusog, Talino (BLT) - nga napapakaun sa mga estudyante sa pampubliko na mga eskwelahan. Mayda liwat an para sa kanan mga mag-uruma - an Farmer Entrepreneurship Program (FEP), nga nagbubulig sa mga parag-uma na mahiapi sa pagsusupply sin produkto para sa tinda nga pagkaun san mga kumpanya san JFC. An Tree Planting and Nurturing Program in pamaagi san JFC nga makabulig sin pagpreserbar san mga kagurangan.

## Barasahon
* http://www.jollibee.com.ph/investors/jollibee-foods-corporation/#milestones 
* http://www.jollibee.com.ph/wp-content/themes/jollibee/pdf/annualreport_2012.pdf 

## Sitasyon